Amb quin altre nom es reconeix la Laura Martinez i Lopez?
Laia Martinez i Lopez, també coneguda com a Laia MaLo (Berga, 1984) és escriptora, traductora i músic.
Llicenciada en Traducció i Interpretació d'anglès i rus per la Universitat Autònoma de Barcelona, des de 2012, forma part del duet d'electrovers Jansky, amb tres discs publicats Un big bang a la gibrella (2013), ÈÉ (2015), i This is electroverse (2018). El 2018, Jansky va obtenir el Premi SUNS Europe al "Millor grup europeu en llengua minoritzada"
Des de 2014 és vocal per Mallorca per l'Associació d'Escriptors en Llengua Catalana (AELC). Des del 2019 escriu una columna d'opinió quinzenal al diari Ara Balears.[cal citació]
Laia Malo afirma haver començat a llegir poesia motivada per la seva «devoció per la solitud», i a escriure'n a causa de la seva «frustració amb el món».
El 2009 va debutar amb L'abc de Laia Martinez i Lopez (2009) i el 2011 publicà L'estiu del tonight tonight, llibre amb el qual guanyà el Premi de poesia Art Jove 2010 i que ha estat traduït al castellà. El 2015 arribà la seva tercera obra, Cançó amb esgarrip i dos poemes. El 2016, amb el seu poemari Afollada abordà el tema de la maternitat i és un cant a la llibertat. El 2018 publicà Venus volta, un recull amb una nova visió sobre l'amor romàntic.
El 2019 ha traduït per primer cop al català una obra de l'artista nord-americana Patti Smith: Auguris d'innocència.[cal citació]
Amb el de Laia MaLo.